CELEX: 32020R2035
Language: ro
Date: 2020-12-07 00:00:00
Title: Regulamentul de punere în aplicare (UE) 2020/2035 al Comisiei din 7 decembrie 2020 de modificare a Regulamentului de punere în aplicare (UE) nr. 1352/2013 în ceea ce privește formularul de cerere de intervenție prevăzut în Regulamentul (UE) nr. 608/2013 al Parlamentului European și al Consiliului, pentru a se introduce posibilitatea de solicitare a intervenției în Irlanda de Nord

11.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 416/11
               
            
         REGULAMENTUL DE PUNERE ÎN APLICARE (UE) 2020/2035 AL COMISIEI
         din 7 decembrie 2020
         de modificare a Regulamentului de punere în aplicare (UE) nr. 1352/2013 în ceea ce privește formularul de cerere de intervenție prevăzut în Regulamentul (UE) nr. 608/2013 al Parlamentului European și al Consiliului, pentru a se introduce posibilitatea de solicitare a intervenției în Irlanda de Nord
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 608/2013 al Parlamentului European și al Consiliului din 12 iunie 2013 privind asigurarea respectării drepturilor de proprietate intelectuală de către autoritățile vamale și de abrogare a Regulamentului (CE) nr. 1383/2003 al Consiliului (1), în special articolul 6 alineatul (1),
         după consultarea Comitetului Codului vamal,
         întrucât:
         
                     (1)
                  
                  
                     Regulamentul de punere în aplicare (UE) nr. 1352/2013 al Comisiei (2) stabilește, în anexa I, formularul care trebuie utilizat pentru depunerea unei cereri prin care se solicită autorităților vamale să intervină cu privire la mărfuri susceptibile de a aduce atingere unui drept de proprietate intelectuală, menționat la articolul 6 din Regulamentul (UE) nr. 608/2013 („formularul de cerere de intervenție”).
                  
               
                     (2)
                  
                  
                     La 1 februarie 2020, Regatul Unit s-a retras din Uniunea Europeană și a devenit o „țară terță”. Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice,(„Acordul de retragere”) (3) prevede o perioadă de tranziție care se încheie la 31 decembrie 2020. Până la această dată, dreptul Uniunii se aplică integral Regatului Unit și pe teritoriul acestuia.
                  
               
                     (3)
                  
                  
                     După încheierea perioadei de tranziție, se aplică Protocolul privind Irlanda/Irlanda de Nord („Protocolul I/IN”), care face parte integrantă din Acordul de retragere. Protocolul I/IN prevede că, în anumite condiții, anumite dispoziții din dreptul Uniunii se aplică în egală măsură Regatului Unit și pe teritoriul acestuia în ceea ce privește Irlanda de Nord (4).
                  
               
                     (4)
                  
                  
                     Protocolul I/IN prevede că regulamentele enumerate la punctul 45 din anexa 2 la acesta [Regulamentul (UE) nr. 1151/2012 al Parlamentului European și al Consiliului (5); Regulamentul (UE) 2019/787 al Parlamentului European și al Consiliului (6); Regulamentul (UE) nr. 251/2014 al Parlamentului European și al Consiliului (7); Regulamentul (UE) nr. 1308/2013 al Parlamentului European și al Consiliului (8), secțiunile 2 și 3 din partea II titlul II capitolul I și Regulamentul (UE) nr. 608/2013] se aplică Regatului Unit și pe teritoriul acestuia în ceea ce privește Irlanda de Nord.
                  
               
                     (5)
                  
                  
                     Prin urmare, un titular de drepturi trebuie să poată solicita o intervenție vamală într-un stat membru prin depunerea unei cereri la nivelul Uniunii, pentru a beneficia de protecția respectivelor drepturi de proprietate intelectuală în Irlanda de Nord.
                  
               
                     (6)
                  
                  
                     Mai precis, un titular de drepturi trebuie să poată solicita ca procedura pentru distrugerea a mărfurilor care fac obiectul unor transporturi mici, prevăzută la articolul 26 din Regulamentul (UE) nr. 608/2013, să fie utilizată pentru mărfurile a căror indicație geografică a fost încălcată, deoarece aceste mărfuri sunt incluse în definiția mărfurilor contrafăcute de la articolul 2 punctul 5 din Regulamentul (UE) nr. 608/2013.
                  
               
                     (7)
                  
                  
                     Prin urmare, formularul de cerere de intervenție trebuie adaptat prin introducerea la rubrica „6. Statul membru sau, în cazul unei cereri la nivelul Uniunii, statele membre în care se solicită intervenția autorităților vamale” și la rubrica „10. Solicit utilizarea procedurii menționate la articolul 26 din Regulamentul (UE) nr. 608/2013 (transporturi mici) în următorul (următoarele) stat(e) membru (membre) și, în cazul în care acest lucru este cerut de autoritățile vamale, sunt de acord să acopăr costurile referitoare la distrugerea mărfurilor, în temeiul respectivei proceduri” a unei noi căsuțe de bifat „XI” pentru Irlanda de Nord.
                  
               
                     (8)
                  
                  
                     În aceleași câmpuri, căsuța de bifat pentru UK trebuie eliminată, pentru a reflecta încheierea perioadei de tranziție prevăzute în Acordul de retragere.
                  
               
                     (9)
                  
                  
                     Notele privind completarea anexei I la Regulamentul de punere în aplicare (UE) nr. 1352/2013, care figurează în anexa III la regulamentul respectiv, trebuie modificate pentru a se clarifica faptul că intervenția în Irlanda de Nord poate fi solicitată numai pentru drepturile de proprietate intelectuală care sunt protejate în Irlanda de Nord în temeiul Protocolului I/IN.
                  
               
                     (10)
                  
                  
                     Prin urmare, este necesar ca Regulamentul de punere în aplicare (UE) nr. 1352/2013 să fie modificat în consecință.
                  
               
                     (11)
                  
                  
                     Prezentul regulament trebuie să se aplice din ziua următoare datei la care se încheie perioada de tranziție prevăzută în Acordul de retragere,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) nr. 1352/2013 se modifică după cum urmează:
            
                        1.
                     
                     
                        Anexa I se înlocuiește cu textul prevăzut în anexa I la prezentul regulament.
                     
                  
                        2.
                     
                     
                        Anexa III se modifică în conformitate cu anexa II la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 181, 29.6.2013, p. 15.
         
            (2)  Regulamentul de punere în aplicare (UE) nr. 1352/2013 al Comisiei din 4 decembrie 2013 de stabilire a formularelor prevăzute de Regulamentul (UE) nr. 608/2013 al Parlamentului European și al Consiliului privind asigurarea respectării drepturilor de proprietate intelectuală de către autoritățile vamale (JO L 341, 18.12.2013, p. 10).
         
            (3)  Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, JO L 29, 31.1.2020, p. 7 („Acordul de retragere”).
         
            (4)  Articolul 5 alineatul (4) din Protocolul I/IN.
         
            (5)  Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).
         
            (6)  Regulamentul (UE) 2019/787 al Parlamentului European și al Consiliului din 17 aprilie 2019 privind definirea, descrierea, prezentarea și etichetarea băuturilor spirtoase, utilizarea denumirilor băuturilor spirtoase în prezentarea și etichetarea altor produse alimentare, protecția indicațiilor geografice ale băuturilor spirtoase, utilizarea alcoolului etilic și a distilatelor de origine agricolă în băuturile alcoolice, și de abrogare a Regulamentului (CE) nr. 110/2008 (JO L 130, 17.5.2019, p. 1).
         
            (7)  Regulamentul (UE) nr. 251/2014 al Parlamentului European și al Consiliului din 26 februarie 2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și de abrogare a Regulamentului (CEE) nr. 1601/91 al Consiliului (JO L 84, 20.3.2014, p. 14).
         
            (8)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).
      
      
         
            ANEXA I
            
               
                  
                     „ANEXA I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               ”
         
      
      
         
            ANEXA II
            În partea I a anexei III la Regulamentul de punere în aplicare (UE) nr. 1352/2013, în nota privind completarea rubricii 6 („Statul membru sau, în cazul unei cereri la nivelul Uniunii, statele membre în care se solicită intervenția autorităților vamale”), se adaugă următorul paragraf:
            „În cazul în care este indicată Irlanda de Nord (XI), cererea este o cerere la nivelul Uniunii și poate fi acordată numai pentru protecția unuia dintre următoarele drepturi de proprietate intelectuală care sunt protejate în Irlanda de Nord în temeiul Protocolului I/IN:
            
                        (a)
                     
                     
                        indicațiile geografice sau denumirile de origine protejate pentru produsele agricole și alimentare prevăzute în Regulamentul (UE) nr. 1151/2012 al Parlamentului European și al Consiliului (*);
                     
                  
                        (b)
                     
                     
                        indicațiile geografice ale băuturilor spirtoase prevăzute în Regulamentul (UE) 2019/787 al Parlamentului European și al Consiliului (**);
                     
                  
                        (c)
                     
                     
                        denumirile geografice pentru produsele aromatizate prevăzute în Regulamentul (UE) nr. 251/2014 al Parlamentului European și al Consiliului (***);
                     
                  
                        (d)
                     
                     
                        denumirile de origine sau indicațiile geografice pentru vinuri prevăzute în partea II titlul II capitolul I secțiunile 2 și 3 din Regulamentul (UE) nr. 1308/2013 al Parlamentului European și al Consiliului (****).
                     
                  
               (*)  Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).
            
               (**)  Regulamentul (UE) 2019/787 al Parlamentului European și al Consiliului din 17 aprilie 2019 privind definirea, descrierea, prezentarea și etichetarea băuturilor spirtoase, utilizarea denumirilor băuturilor spirtoase în prezentarea și etichetarea altor produse alimentare, protecția indicațiilor geografice ale băuturilor spirtoase, utilizarea alcoolului etilic și a distilatelor de origine agricolă în băuturile alcoolice, și de abrogare a Regulamentului (CE) nr. 110/2008 (JO L 130, 17.5.2019, p. 1).
            
               (***)  Regulamentul (UE) nr. 251/2014 al Parlamentului European și al Consiliului din 26 februarie 2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și de abrogare a Regulamentului (CEE) nr. 1601/91 al Consiliului (JO L 84, 20.3.2014, p. 14).
            
               (****)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).””